Legal Document

Category: 155

Text:
7. ΠΡΟΕΔΡΙΚΟΝ ΔΙΑΤΑΓΜΑ της 14/22 Μαΐου 1934 Περί ύψους οικοδομών Αθηνών και περιχώρων. Άρθρ.1.-6.(Κατηργήθησαν δια του άρθρου 7 του Β.Δ. 30 Αυγ./9 Σεπτ. 1955, κατωτέρω αριθ. 18). Άρθρ.7.-(Κατηργήθη δια του άρθρ. 6 Β.Δ. της 4/24 Ιουν. 1960, ΦΕΚ Δ΄ 86, κατωτ. αριθ. 26). Άρθρ.8.-1.Το ελάχιστον επιτρεπόμενον ύψος ισογείου ορόφου χρησιμοποιουμένου ως καταστήματος, ορίζεται εις 4,00 μέτρα άνευ ημιορόφου (μεσοπατώματος) και εις 5,50 μέτρα μετά ημιορόφου εφ’ όσον ούτος επικοινωνεί μετά του ισογείου κατά τας σχετικάς διατάξεις του άρθρ. 93 παρ. 1 του Γενικού Οικοδομικού Κανονισμού. «Το ως άνω ελάχιστον ύψος των τεσσάρων μέτρων απαιτείται και δια τα καταστήματα, ων το δάπεδον υπόκειται της επιφανείας του περί το υπόγειον εδάφους ουχί περισσότερον των 1,50 μέτρων». Τα εντός «» προσετέθησαν δια του Β.Δ. 12 Ιουν./5 Αυγ. 1947 περί συμπληρώσεως των περί ύψους καταστημάτων διατάξεων. 2.Εφ’ όσον πρόκειται περί ισογείου μικρού ορόφου χρησιμοποιουμένου ως καταστήματος, κατά τας περιπτώσεις του άρθρ. 93 παρ. 2 του Γ.Ο.Κ. εν ω δεν προβλέπεται συγκέντρωσις του κοινού, μετά ημιορόφου, το εν τη παραγράφω ταύτη (2 άρθρ. 93 Γ .Ο.Κ.) προβλεπόμενον ύψος αυξάνεται κατά 1,50 μέτρα. 3.Εν ουδεμιά περιπτώσει επιτρέπεται διάταξις ημιορόφου υποβιβάζουσα το ύψος του ισογείου κάτω των 3,80 μ. δια τας περιπτώσεις της παρ. 1 και των 3, 10 μ. δια τας περιπτώσεις του άρθρ. 2. 4.Αι διατάξεις της παρ. 2 του άρθρ. 93 του Γεν. Οικοδομικού Κανονισμού εφαρμόζονται και επί των οικοδομών των υπαγομένων ως προς τα ύψη εις τους τομείς υπό στοιχ. Γ , Η και Θ, εις τας διατάξεις του άρθρ. 2 και εις τας διατάξεις του άρθρ. 7 του παρόντος Δ/τος. «Ωσαύτως αι διατάξεις της αυτής παρ. 2 ισχύουν και επί πάσης περιπτώσεως καθ’ ην, εξ ειδικής διατάξεως, το ύψος οικοδομής ορίζεται μικρότερον του προκύπτοντος εκ της εφαρμογής των γενικών κανόνων των ισχυόντων εις τον τομέα ή την περιοχήν εν ή η οικοδομή». Το εντός «» εδάφιον προσετέθη δια του άρθρου μόνου παρ. 7 Β.Δ. 20/24 Απρ. 1951. Η ισχύς του παρόντος άρχεται μετά ένα μήνα από της δημοσιεύσεώς του εις την Εφημερίδα της Κυβερνήσεως. Εις τον αυτόν Υπουργόν ανατίθεται η δημοσίευσις και εκτέλεσις του παρόντος Διατάγματος.